钦定古今图书集成/方舆汇编/职方典/第1500卷 > 《与鹤庆知府董赐书》傅友德
## 钦定古今图书集成/方舆汇编/职方典/第1500卷 > 《与鹤庆知府董赐书》傅友德

“大丈夫之处世也，当磊磊落落，出群不羁，然后能拔
淤泥，脱尘埃，策勋当时，垂名竹帛，飘然而立于凡品
之上，亦犹骐骥伏枥，鸾凤栖栅。其始也，虽与驽骀同
豢，鸡鹜共食，无异于彼。一旦遇伯乐，振羽翮，终能驰
骋于长途，而翱翔于云表也。”昆明，古《西南彝》，去中华
万馀里。因元之季，天下鼎沸，天朝受命，海内维新。梁
“邸以元馀孽保据其地，弗遵声教者十有四载。天兵
南下，问罪讨恶，余躬吊伐之任，受钺专征。辛酉冬，战
于曲靖之墟，大破其众，擒其总戎，转开乌撒，遂平诸
部。梁邸计穷出奔而殒。其他豪杰，或降或叛，或就诛
戮，或被囚执者相半矣。”于时足下以前安宁知州来
见于稠人之中，余目而异焉，遂加盼睐，仍试以事。继
而招降抚顺，绥辑遗黎，颇著诚款，达官贵人，咸称其
能，于是乃复其任使，保妻子焉。壬戌春，乌蛮构衅，流
毒边境，余与诸将分兵致讨。时有大理土官高生等，
悉寓桂城，欲俟途平，俾令朝觐，而阃帅不仁，失于抚
字，致令惊疑，接踵而遁。及至本土，遂为仇雠，举兵相
向，攻我城邑，杀我吏“士，日甚一日，转加昌炽，阃帅莫制矣。足下介在群凶之中，确守岁寒之节，斥其奸谋，
诛其来使，独挟妻孥，冒刃入滇，复与列较，分守城垒，
投放矢石。城之所以存者与有功也。副将军西平侯
闻难来赴，诛锄芟刈，群蛮复定。”余至滇，西平侯备述
其事，余甚嘉之。然此岂古人所谓“不遇盘根错节，何
以别”利器欤？抑士之始遇，骥之始知欤？余征大理，足
下又率乡曲子弟五百馀人为师前道招徕剑丽，降
伏西蕃，威声颇振，有功必报，古之道也，奚新旧为？乃
奏天子，授足下以专城之任，任足下以牧守之官，保
障大理，为滇外户。恩亦至矣，荣亦甚矣，此正持盈守
成之时也，可不勉欤！古人有“赠人以言”，余深慕之。余
虽武臣，数听教于君子矣。足下其宜训兵务农，严纪
律，著恩威，毋暴横而欺良，毋纵骄逸而隳前功。上下
相承，共宁斯土，以副国朝任用之意。策勋垂名，不其
伟欤！兹因师旋，留言以诫，惟足下勉之。